Ericu950/Stoicheia-meter-silver huggingface dataset:
ἐπεὶ οὖν οὐκ ἔδει παρασιωπῆσαι οὐ δὲ ἀνεκδικήτους ἐᾶσαι τὰς συκοφαντίας , τὰ δεσμά , τοὺς φόνους , τὰς πληγάς , τὰς περὶ τῶν πλαστῶν ἐπιστολῶν συσκευάς , τὰς αἰκίας , τὰς γυμνώσεις τῶν παρθένων , τὰς ἐξορίας , τὰς καταλύσεις τῶν ἐκκλησιῶν , τοὺς ἐμπρησμούς , τὰς μεταθέσεις ἀπὸ μικρῶν πόλεων εἰς μείζονας παροικίας , καὶ πρό γε πάντων τὴν κατὰ τῆς ὀρθῆς πίστεως νῦν ἐπαναστᾶσαν δυσώνυμον Ἀρειανὴν αἵρεσιν δι αὐτῶν , τούτου γοῦν ἕνεκεν τοὺς μὲν ἀγαπητοὺς ἀδελφοὺς ἡμῶν καὶ συλλειτουργούς , Ἀθανάσιον τὸν τῆς Ἀλεξανδρείας ἐπίσκοπον καὶ Μάρκελλον τὸν τῆς Ἀγκυρογαλατίας καὶ Ἀσκληπᾶν τὸν Γάζης καὶ τοὺς σὺν αὐτοῖς συλλειτουργοῦντας τῷ κυρίῳ , ἀθώους καὶ καθαροὺς εἶναι ἀπεφηνάμεθα , γράψαντες καὶ εἰς τὴν ἑκάστου παροικίαν ὥστε γιγνώσκειν ἑκάστης ἐκκλησίας τοὺς λαοὺς τοῦ ἰδίου ἐπισκόπου τὴν καθαρότητα καὶ τοῦτον μὲν ἔχειν ἐπίσκοπον καὶ προσδοκᾶν , τοὺς δὲ εἰς τὰς ἐκκλησίας αὐτῶν ἐπελθόντας δίκην λύκων , Γρηγόριον τὸν ἐν Ἀλεξανδρείᾳ , Βασίλειον τὸν ἐν Ἀγκύρᾳ , καὶ Κυντιανὸν τὸν ἐν Γάζῃ , τούτους μη δὲ ἐπισκόπους ὀνομάζειν μη δὲ Χριστιανοὺς μη δὲ ὅλως κοινωνίαν τινὰ πρὸς αὐτοὺς ἔχειν μη δὲ δέχεσθαί τινα παρ αὐτῶν γράμματα μή τε γράφειν πρὸς αὐτούς .
τοὺς δὲ περὶ Θεόδωρον τὸν ἀπὸ Ἡρακλείας τῆς Εὐρώπης καὶ Νάρκισσον τὸν ἀπὸ Νερωνιάδος τῆς Κιλικίας καὶ Ἀκάκιον τὸν ἀπὸ Καισαρείας τῆς Παλαιστίνης καὶ Στέφανον ἀπὸ Ἀντιοχείας καὶ Οὐρσάκιον ἀπὸ Σιγγιδούνου τῆς Μυσίας καὶ Οὐάλεντα τὸν ἀπὸ Μυρσῶν τῆς Παννονίας καὶ Μηνόφαντον τὸν ἀπὸ Ἐφέσου καὶ Γεώργιον τὸν ἀπὸ Λαοδικείας , εἰ καὶ φοβηθεὶς μὴ παρεγένετο ἀπὸ τῆς Ἑῴας , ὅμως διὰ τὸ ἀπὸ τοῦ μακαρίου Ἀλεξάνδρου τοῦ γενομένου ἐπισκόπου Ἀλεξανδρείας καθῃρῆσθαι αὐτὸν καὶ διὰ τὸ καὶ τούτους σὺν αὐτῷ τῆς Ἀρείου μανίας εἶναι καὶ διὰ τὰ ἐπενεχθέντα αὐτοῖς ἐγκλήματα , τούτους παμψηφεὶ καθεῖλεν ἡ ἁγία σύνοδος ἀπὸ τῆς ἐπισκοπῆς ·
καὶ ἐκρίναμεν μὴ μόνον αὐτοὺς ἐπισκόπους μὴ εἶναι , ἀλλὰ μη δὲ κοινωνίας μετὰ τῶν πιστῶν αὐτοὺς καταξιοῦσθαι .
τοὺς γὰρ χωρίζοντας τῆς τοῦ πατρὸς οὐσίας καὶ θεότητος τὸν υἱὸν καὶ ἀπαλλοτριοῦντας τὸν λόγον ἀπὸ τοῦ πατρὸς χωρίζεσθαι ἀπὸ τῆς καθολικῆς ἐκκλησίας προσήκει καὶ ἀλλοτρίους εἶναι τοῦ Χριστιανῶν ὀνόματος .
ἔστωσαν τοίνυν καὶ ἡμῖν καὶ πᾶσιν ἀνάθεμα , διὰ τὸ κεκαπηλευκέναι αὐτοὺς τὸν λόγον τῆς ἀληθείας .
ἀποστολικὸν γάρ ἐστι παράγγελμα ·
εἴ τις ὑμᾶς εὐαγγελίζεται παρ ὃ παρελάβετε , ἀνάθεμα ἔστω .
τούτοις μηδένα κοινωνεῖν παραγγείλατε ·
οὐδεμία γὰρ κοινωνία φωτὶ πρὸς σκότος 0 .
τούτους πάντας μακρὰν ποιεῖτε ·
οὐδεμία γὰρ συμφωνία Χριστῷ πρὸς Βελίαρ 0 .
καὶ φυλάξασθε , ἀδελφοὶ ἀγαπητοί , μή τε γράφειν πρὸς αὐτοὺς μή τε γράμματα παρ αὐτῶν δέχεσθαι .
σπουδάσατε δὲ καὶ ὑμεῖς , ἀγαπητοὶ ἀδελφοὶ καὶ συλλειτουργοί , ὡς τῷ πνεύματι παρόντες τῇ συνόδῳ ἡμῶν συναινέσαι καὶ ψηφίσασθαι δι ὑπογραφῆς ὑμετέρας , ὑπὲρ τοῦ παρὰ πάντων τῶν ἁπανταχοῦ συλλειτουργῶν ἡμῶν ὁμοφωνίαν διασώζεσθαι .
ἀποκηρύττομεν δὲ ἐκείνους καὶ ἐξορίζομεν τῆς καθολικῆς ἐκκλησίας τοὺς διαβεβαιουμένους ὅτι θεός ἐστιν δηλονότι ὁ Χριστός , ἀλλὰ μὴν ἀληθινὸς θεὸς οὐκ ἔστιν , ὅτι υἱός ἐστιν , ἀλλὰ ἀληθινὸς υἱὸς οὐκ ἔστιν , ὅτι γεννητός ἐστιν ἅμα καὶ γενητός .
οὕτως γὰρ ἑαυτοὺς νοεῖν τὸν γεγεννημένον ὁμολογοῦσιν , ὅτι οὕτως εἶπον ·
τὸ γεγεννημένον γεγενημένον ἐστίν , καὶ ὅτι , τοῦ Χριστοῦ πρὸ αἰώνων ὄντος , διδόασιν αὐτῷ ἀρχὴν καὶ τέλος , ὅπερ οὐκ ἐν καιρῷ , ἀλλὰ πρὸ παντὸς χρόνου ἔχει 0 .
καὶ ὑπόγυον δὲ δύο ἔχεις ἀπὸ τῆς ἀσπίδος τῆς Ἀρειανῆς ἐγεννήθησαν , Οὐάλης καὶ Οὐρσάκιος ·
οἵ τινες καυχῶνται καὶ οὐκ ἀμφιβάλλουσι λέγοντες ἑαυτοὺς Χριστιανοὺς εἶναι καὶ ὅτι ὁ λόγος καὶ ὅτι τὸ πνεῦμα καὶ ἐσταυρώθη καὶ ἐσφάγη καὶ ἀπέθανεν καὶ ἀνέστη καί , ὅπερ τὸ τῶν αἱρετικῶν σύστημα φιλονεικεῖ , διαφόρους εἶναι τὰς ὑποστάσεις τοῦ πατρὸς καὶ τοῦ υἱοῦ καὶ τοῦ ἁγίου πνεύματος καὶ εἶναι κεχωρισμένας 0 .
ἡμεῖς δὲ ταύτην παρειλήφαμεν καὶ δεδιδάγμεθα , ταύτην ἔχομεν τὴν καθολικὴν καὶ ἀποστολικὴν παράδοσιν καὶ πίστιν καὶ ὁμολογίαν ·
μίαν εἶναι ὑπόστασιν , ἣν αὐτοὶ οἱ αἱρετικοὶ οὐσίαν προσαγορεύουσι , τοῦ πατρὸς καὶ τοῦ υἱοῦ καὶ τοῦ ἁγίου πνεύματος .
καὶ εἰ ζητοῖεν , τίς τοῦ υἱοῦ ἡ ὑπόστασίς ἐστιν , ὁμολογοῦμεν ὡς αὕτη  ἦν  ἡ μόνη τοῦ πατρὸς ὁμολογουμένη , καὶ μηδέ ποτε πατέρα χωρὶς υἱοῦ μη δὲ υἱὸν χωρὶς πατρὸς γεγενῆσθαι μη δὲ εἶναι δύνασθαι ὅ ἐστι λόγος πνεῦμα 0 .
ἀτοπώτατον γάρ ἐστι λέγειν ποτὲ πατέρα μὴ γεγενῆσθαι ·
πατέρα χωρὶς υἱοῦ μή τε ὀνομάζεσθαι μή τε εἶναι δύνασθαι , ἔστιν αὐτοῦ τοῦ υἱοῦ μαρτυρία ·
ἐγὼ ἐν τῷ πατρὶ καὶ ὁ πατὴρ ἐν ἐμοί καὶ ἐγὼ καὶ ὁ πατὴρ ἕν ἐσμεν 0 1 .
οὐδεὶς ἡμῶν ἀρνεῖται τὸ γεγεννημένον , ἀλλά τισιν γεγεννημένον , παντάπασιν ἅπερ ἀόρατα καὶ ὁρατὰ προσαγορεύεται , γεννηθέντα τεχνίτην καὶ ἀρχαγγέλων καὶ ἀγγέλων καὶ κόσμου καὶ τῷ ἀνθρωπίνῳ γένει , ὅτι φησίν ·
ἡ πάντων τεχνῖτις ἐδίδαξέ με σοφία καὶ πάντα δι αὐτοῦ ἐγένετο .
οὐ πάντοτε γὰρ εἶναι ἠδύνατο εἰ ἀρχὴν ἔλαβεν , ὅτι ὁ πάντοτε ὢν ἀρχὴν οὐκ ἔχει λόγος , θεὸς δὲ οὐδέποτε ὑπομένει τέλος .
οὐ λέγομεν τὸν πατέρα υἱὸν εἶναι οὐ δὲ πάλιν τὸν υἱὸν πατέρα εἶναι ·
ἀλλ ὁ πατὴρ πατήρ ἐστι καὶ ὁ υἱὸς πατρὸς υἱός 0 .
ὁμολογοῦμεν δύναμιν εἶναι τοῦ πατρὸς τὸν υἱόν ·
ὁμολογοῦμεν τὸν λόγον θεοῦ πατρὸς εἶναι , παρ ὃν ἕτερος οὐκ ἔστιν , καὶ τὸν λόγον ἀληθῆ θεὸν καὶ σοφίαν καὶ δύναμιν 0 .
ἀληθῆ δὲ υἱὸν παραδιδόαμεν , ἀλλ  οὐχ ὥσπερ οἱ λοιποὶ υἱοὶ προσαγορεύονται τὸν υἱὸν λέγομεν , ὅτι ἐκεῖνοι ἢ διὰ τοῦτο θεοὶ εἶεν τοῦ ἀναγεννᾶσθαι χάριν ἢ διὰ τὸ καταξιωθῆναι υἱοὶ προσαγορεύονται , οὐ διὰ τὴν μίαν ὑπόστασιν , ἥτις ἐστὶ τοῦ πατρὸς καὶ τοῦ υἱοῦ 0 .
ὁμολογοῦμεν καὶ μονογενῆ καὶ πρωτότοκον ·
ἀλλὰ μονογενῆ τὸν λόγον , ὃς πάντοτε ἦν καὶ ἔστιν ἐν τῷ πατρί 0 ·
τὸ πρωτότοκος δὲ τῷ ἀνθρώπῳ 0 .
διαφέρει δὲ τῇ κοινῇ κτίσει , ὅτι καὶ πρωτότοκος ἐκ τῶν νεκρῶν 0 .
ὁμολογοῦμεν ἕνα εἶναι θεόν , ὁμολογοῦμεν μίαν πατρὸς καὶ υἱοῦ θεότητα .
οὐδέ τις ἀρνεῖταί ποτε τὸν πατέρα τοῦ υἱοῦ μείζονα , οὐ δι ἄλλην ὑπόστασιν , οὐ διὰ τὴν διαφοράν , ἀλλ ὅτι αὐτὸ τὸ ὄνομα τοῦ πατρὸς μεῖζόν ἐστι τοῦ υἱοῦ .
αὕτη δὲ αὐτῶν ἡ βλάσφημος καὶ διεφθαρμένη ἑρμηνεία , τούτου ἕνεκα εἰρηκέναι αὐτὸν φιλονεικοῦσιν ἐγὼ καὶ ὁ πατὴρ ἕν ἐσμεν διὰ τὴν συμφωνίαν καὶ τὴν ὁμόνοιαν .
κατέγνωμεν πάντες οἱ καθολικοὶ τῆς μωρᾶς καὶ οἰκτρᾶς αὐτῶν διανοίας .
ὥσπερ ἄνθρωποι θνητοὶ ἐπειδὴ διαφέρεσθαι ἤρξαντο προσκεκρουκότες διχονοοῦσι καὶ εἰς διαλλαγὴν ἐπάνεισιν , οὕτως διάστασις καὶ διχόνοια μεταξὺ πατρὸς θεοῦ παντοκράτορος καὶ τοῦ υἱοῦ εἶναι δύναται , λέγουσιν ·
ὅπερ ἀτοπώτατον καὶ νοῆσαι καὶ ὑπολαβεῖν 0 .
ἡμεῖς δὲ καὶ πιστεύομεν καὶ διαβεβαιούμεθα καὶ οὕτω νοοῦμεν , ὅτι ἡ ἱερὰ φωνὴ ἐλάλησεν ἐγὼ καὶ ὁ πατὴρ ἕν ἐσμεν καὶ διὰ τὴν τῆς ὑποστάσεως ἑνότητα , ἥτις ἐστὶ μία τοῦ πατρὸς καὶ μία τοῦ υἱοῦ .
καὶ τοῦτο δὲ πιστεύομεν πάντοτε , ἀνάρχως καὶ ἀτελευτήτως τοῦτον μετὰ τοῦ πατρὸς βασιλεύειν καὶ μὴ ἔχειν μή τε χρόνον μή τε ἔκλειψιν αὐτοῦ τὴν βασιλείαν , ὅτι ὃ πάντοτε ἔστιν οὐδέ ποτε τοῦ εἶναι ἤρξατο οὐ δὲ ἐκλείπειν δύναται .
πιστεύομεν καὶ παραλαμβάνομεν τὸν παράκλητον τὸ ἅγιον πνεῦμα , ὅπερ ἡμῖν αὐτὸς ὁ κύριος καὶ ἐπηγγείλατο καὶ ἔπεμψεν .
καὶ τοῦτο πιστεύομεν πεμφθέν ·
καὶ τοῦτο οὐ πέπονθεν , ἀλλ ὁ ἄνθρωπος ὃν ἐνεδύσατο , ὃν ἀνέλαβεν ἐκ Μαρίας τῆς παρθένου , τὸν ἄνθρωπον τὸν παθεῖν δυνάμενον ·
ὅτι ἄνθρωπος θνητός , θεὸς δὲ ἀθάνατος 0 1 .
πιστεύομεν ὅτι τῇ τρίτῃ ἡμέρᾳ ἀνέστη οὐχ ὁ θεὸς ἐν τῷ ἀνθρώπῳ , ἀλλ ὁ ἄνθρωπος ἐν τῷ θεῶ ἀνέστη , ὅντινα καὶ προσήνεγκε τῷ πατρὶ ἑαυτοῦ δῶρον , ὃν ἠλευθέρωσεν .
πιστεύομεν δὲ ὅτι εὐθέτῳ καιρῷ καὶ ὡρισμένῳ πάντας καὶ περὶ πάντων αὐτὸς κρινεῖ .
τοσαύτη δέ ἐστιν αὐτῶν ἡ ἄνοια καὶ οὕτω παχεῖ σκότῳ ἡ διάνοια αὐτῶν ἐκτετύφλωται , ἵνα μὴ δυνηθῶσιν ἰδεῖν τὸ φῶς τῆς ἀληθείας .
οὐ συνιᾶσιν ᾧ λόγῳ εἴρηται ἵνα καὶ αὐτοὶ ἐν ἡμῖν ἓν ὦσι .
σαφές ἐστι διὰ τί ἕν ·
ὅτι οἱ ἀπόστολοι πνεῦμα ἅγιον τοῦ θεοῦ ἔλαβον ·
ἀλλ ὅμως αὐτοὶ οὐκ ἦσαν πνεῦμα , οὐδέ τις αὐτῶν ἢ λόγος ἢ σοφία ἢ δύναμις ἦν οὐ δὲ μονογενὴς ἦν .
ὥσπερ φησίν ἐγὼ καὶ σὺ ἕν ἐσμεν , οὕτως καὶ αὐτοὶ ἐν ἡμῖν ἓν ὦσιν .
ἀλλ ἀκριβῶς διέστειλε ἡ θεία φωνή ·
ἐν ἡμῖν ἓν ὦσι φησίν ·
ὥσπερ ἡμεῖς ἕν ἐσμεν , ἐγὼ καὶ ὁ πατήρ 0 ·
ἀλλ οἱ μαθηταὶ ἐν ἑαυτοῖς σύζυγοι καὶ ἡνωμένοι ἕν εἰσι τῇ πίστει , τῇ ὁμολογίᾳ , ἵνα καὶ ἐν τῇ χάριτι καὶ τῇ εὐσεβείᾳ τῇ τοῦ θεοῦ πατρὸς καὶ τῇ τοῦ κυρίου καὶ σωτῆρος ἡμῶν συγχωρήσει καὶ ἀγάπῃ ἓνεἶναι δυνηθῶσιν .
ἐκ τῶνδε τῶν γραμμάτων ἔστι μαθεῖν τῶν μὲν κατηγόρων τὴν συκοφαντίαν , τῶν δὲ πάλαι δικασάντων τὴν ἀδικίαν , καὶ πρὸς τούτοις τῶν δογμάτων τὴν ὑγείαν .
οὐ γὰρ μόνον τὰ περὶ τῆς θείας ἡμᾶς ἐδίδαξαν φύσεως οἱ μακάριοι πατέρες , ἀλλὰ καὶ τὴν περὶ τῆς οἰκονομίας διδασκαλίαν προσήνεγκαν .
ταῦτα ὁ Κώνστας μεμαθηκὼς ἠθύμησε μὲν τοῦ ἀδελφοῦ τὴν εὐκολίαν ὁρῶν , ἐχαλέπηνε δὲ κατὰ τῶν ταῦτα τετυρευκότων καὶ τὴν βασιλέως ἠπατηκότων εὐχέρειαν .
δύο δὴ οὖν τῶν εἰς τὴν Σαρδικὴν συνεληλυθότων ἐκλεξάμενος ἐπισκόπους πρὸς τὸν ἀδελφὸν μετὰ γραμμάτων ἀπέστειλεν ·
συναπέστειλε δὲ αὐτοῖς καὶ στρατηγὸν  Σαλιανὸς δὲ τούτῳ ὄνομα ἦν  , ὃς εὐσεβείᾳ τε καὶ δικαιοσύνῃ διέλαμπεν .
τὰ δὲ γράμματα οὐ παραίνεσιν μόνον εἶχε καὶ συμβουλήν , ἀλλὰ καὶ ἀπειλὴν εὐσεβεῖ πρέπουσαν βασιλεῖ .
πρῶτον μὲν γὰρ ἐπέστειλε τῷ ἀδελφῷ τοῖς ἐπισκόποις τὰς ἀκοὰς ὑποσχεῖν καὶ τὰς ὑπὸ Στεφάνου καὶ τῶν ἄλλων τολμωμένας παρανομίας μαθεῖν , καὶ μέντοι καὶ Ἀθανάσιον ἀποδοῦναι τῇ ποίμνῃ , δήλης καὶ τῆς συκοφαντίας γεγενημένης καὶ τῆς τῶν πάλαι δικασάντων παρανομίας καὶ δυσμενείας .
προστέθεικε δέ , ὡς , εἰ μὴ πεισθείη καὶ τὰ δίκαια πράξοι , αὐτὸς τὴν Ἀλεξάνδρειαν καταλήψεται καὶ τὸν Ἀθανάσιον ἀποδώσει τοῖς ποθοῦσι προβάτοις καὶ τῶν δυσμενῶν ἐξελάσει τὸ στῖφος .
ταύτην δεξάμενος ὁ Κωνστάντιος τὴν ἐπιστολήν  ἐν Ἀντιοχείᾳ δὲ τηνικαῦτα ἐτύγχανεν ὤν  , ὑπέσχετο δράσειν ἅπερ ὁ τῶν ὠδίνων ἐπήγγειλε κοινωνός .
ἀλλ ἐπὶ τούτοις ἀλγήσαντες οἱ τῇ ἀληθείᾳ πολεμεῖν εἰωθότες τὸ παμμίαρον ἐκεῖνο καὶ δυσσεβὲς κατεσκεύασαν δρᾶμα .
κατήχθη μὲν γὰρ παρὰ τὴν ὑπώρειαν τῶν ἀρχιερέων ἡ ξυνωρίς , ὁ δὲ στρατηγὸς καταγωγὴν ἑτέραν εἰλήφει .
στέφανος δὲ  αὐτὸς γὰρ τῆς Ἀντιοχέων ἐκκλησίας κατέχων τοὺς οἴακας ὑποβρύχιον ἐποίει τὸ σκάφος  εἶχε μὲν καὶ ἄλλους τῶν τυραννικῶν συνεργοὺς τολμημάτων , οἷς χρώμενος τοὺς τῶν ὀρθῶν ἀντεχομένους δογμάτων παντοδαπαῖς περιέβαλλε συμφοραῖς .
ἡγεῖτο δὲ τούτων νέος τις θρασύτητι μὲν συζῶν , τὸν δὲ παράνομον ἀσπαζόμενος βίον ·
ὃς οὐ μόνον τοὺς ἐκ τῆς ἀγορᾶς ἀπῆγε προπηλακίζων καὶ αἰκιζόμενος , ἀλλὰ καὶ ταῖς οἰκίαις ἐπιὼν ἀναίδην καὶ ἄνδρας ἐξῆγε καὶ γυναῖκας σεμνότητι κοσμουμένας .
καὶ ἵνα μὴ σφόδρα μηκύνω τὴν τούτου διηγούμενος πονηρίαν , τὸ κατὰ τῶν ἀρίστων ἀνδρῶν τολμηθὲν διηγήσομαι ·
ἀπόχρη γὰρ τεκμηριῶσαι τὰ κατὰ τῶν ἀστῶν ὑπ ἐκείνου παρανόμως πραχθέντα .
Οὗτος πρός τινα χαμαιτύπην παραγενόμενος ἔφησε ξένους ἔν αγχος ἐληλυθότας δεῖσθαι νύκτωρ αὐτῆς .
εἶτα πεντεκαίδεκα στασιώτας λαβὼν καὶ τούτους ἐν ταῖς κατὰ τὴν ὑπώρειαν αἱμασιαῖς κατακρύψας , ἧκεν ἄγων ·
τὴν χαμαιτύπην 0 ·
καὶ τὸ συγκείμενον ἐπιφθεγξάμενος σύνθημα καὶ μαθὼν ὡς πάρεισι τοῦ δράματος οἱ συνίστορες , ἧκε παρὰ τὴν αὔλιον θύραν τῆς τῶν ἀνδρῶν ἐκείνων καταγωγῆς .
καὶ ταύτην ἀνεῳγυῖαν εὑρὼν  ἕνα γὰρ τῶν οἰκετῶν τοῦτο δρᾶσαι χρήμασιν ἐπεπείκει  εἰσήγαγε τὴν γυναῖκα ·
καὶ τοῦ οἴκου τὴν θύραν ἐπιδείξας , ἔνθα δὴ καθεύδειν θάτερον τῶν ἀρχιερέων συνέβαινεν , εἴσω γενέσθαι προσέταξεν , αὐτὸς δὲ τοὺς στασιώτας καλέσων ἐξῆλθεν .
συνέβη δὲ τὸν μὲν Εὐφρατᾶν  τοῦτο γὰρ ἦν ὄνομα τῷ πρεσβυτέρῳ  ἐν τῷ προδόμῳ καθεύδειν , ὁ δὲ Βικέντιος  οὕτως γὰρ ὁ ἕτερος ὠνομάζετο  ἐν τῷ ἐνδοτέρῳ θαλάμῳ κατέμενεν .
εἴσω δὲ τῶν θυρῶν τῆς χαμαιτύπης γενομένης , τοῦ κτύπου τῶν ποδῶν ὁ Εὐφρατᾶς αἰσθόμενος  σκότος δὲ ἦν  ἤρετο τίς ὁ βαδίζων ·
φθεγξαμένης δὲ ἐκείνης , θορύβου μεστὸς ὁ Εὐφρατᾶς ἐγένετο , δαίμονα τοπάσας εἶναι γυναικείαν φωνὴν μιμησάμενον , καὶ παραυτίκα τὸν σωτῆρα Χριστὸν εἰς ἐπικουρίαν ἐκάλει .
ὁ δὲ Ὄναγρος  οὕτω γὰρ ὁ τοῦ πονηροῦ στίφους ἡγεμονεύων προσηγορεύετο , ἐπειδὴ πρὸς ταῖς χερσὶ καὶ τοῖς ποσὶν ὅπλοις κατὰ τῶν εὐσεβούντων ἐκέχρητο  μετὰ τοῦ στίφους εἰσελήλυθε , παρανόμους ἀποκαλῶν τοὺς παρανομίας δικαστὰς ἔσεσθαι προσδοκῶντας .
βοῆς δὲ πλείστης γενομένης , συνέδραμον μὲν οἱ οἰκέται , ἐξανέστη δὲ καὶ ὁ Βικέντιος .
καὶ τὴν αὔλιον ἀποκλείσαντες θύραν , ἑπτὰ μὲν τῶν στασιωτῶν συλλαβεῖν ἠδυνήθησαν  ὁ δέ γε Ὄναγρος σὺν τοῖς ἄλλοις ἀπέδρα  , ἐφρουρεῖτο δὲ σὺν ἐκείνοις καὶ ἡ γυνή .
ὑπὸ δὲ τὴν ἕω τὸν σὺν αὐτοῖς ἀφικόμενον διαναστήσαντες στρατηγὸν κατέλαβον τὰ βασίλεια ·
καὶ τῶν Στεφάνου τολμημάτων καταβοῶντες ἔλεγον μὴ δεῖσθαι δίκης μη δὲ βασάνου τὰ τούτου παρανομήματα .
ὁ δέ γε στρατηγὸς διαφερόντως ἐβόα , ἀντι βολῶν κελεῦσαι τὸν βασιλέα μὴ συνοδικῶς ἀλλὰ δικαστικῶς ἐξετασθῆναι τὸ παράνομον τόλμημα , καὶ τοὺς τῶν ἐπισκόπων κληρικοὺς ὑπισχνεῖτο πρώτους εἰς αἰκίαν ἐκδώσειν , χρῆναι δὲ καὶ τοῦ Στεφάνου τοὺς ὑπηρέτας ταῦτα παθεῖν .
ἐκείνου δὲ ἀναίδην ζυγομαχοῦντος καὶ λέγοντος μὴ δεῖν κληρικοὺς ὑπομεῖναι πληγάς , ἔδοξε καὶ βασιλεῖ καὶ τοῖς ἄρχουσιν ἔνδον ἐν τοῖς βασιλείοις τοῦ πράγματος γενέσθαι τὴν βάσανον .
καὶ πρῶτον μὲν ἤροντο τὴν γυναῖκα , τίς αὐτὴν εἰς τὴν τῶν ἐπισκόπων ἀπήγαγε καταγωγήν .
ἡ δὲ ἔφη νέον τινὰ πρὸς αὐτὴν ἀφικόμενον τὴν τῶν ξένων ἐπιδημίαν καὶ χρείαν εἰπεῖν , καὶ ὡς ἑσπέρας ἀφικόμενος ἀπήγαγέ τε εἰς τὴν καταγωγήν , καὶ τὸν οἰκεῖον ἐπιζητήσας λόχον καὶ τοῦτον εὑρὼν εἴσω τε τῆς αὐλίου θύρας εἰσήγαγε καὶ εἰς τὸν πρόδομον εἰσελθεῖν παρηγγύησε .
προσετίθει δὲ καὶ τοῦ ἐπισκόπου τὴν πεῦσιν καὶ τὸ γενόμενον δέος καὶ τὴν εὐχὴν καὶ τῶν ἐπεισελθόντων τὴν ἔφοδον .
ταῦτα μεμαθηκότες οἱ δικασταὶ τῶν συνειλημμένων εἰς μέσον ἄγουσι τὸν νεώτατον ·
ὃς οὐκ ἀναμείνας τὴν ἀπὸ τῶν μαστίγων ἀνάγκην τὸ συντεθὲν ἐγύμνωσε δρᾶμα , καὶ τὸν Ὄναγρον ταῦτα πάντα δεδρακέναι καθωμολόγησεν ·
ἀχθεὶς δὲ ἐκεῖνος τὸν Στέφανον ἔφη ταῦτα προστεταχέναι .
Οὕτω τοῦ Στεφάνου τὴν πονηρίαν μεμαθηκότες , τοῖς τηνικαῦτα παροῦσι τῶν ἐπισκόπων καθελεῖν τοῦτον ἐπέτρεψαν καὶ τῆς ἐκκλησίας ἐξήλασαν .
οὐ μὴν παντάπασιν ἡ ἐκκλησία τῆς Ἀρειανικῆς ἠλευθερώθη λώβης .
λεόντιος γὰρ μετ ἐκεῖνον τῆς προεδρίας ἔτυχεν , ἀνὴρ Φρὺξ μὲν τὸ γένος , τὴν δὲ γνώμην κρυψίνους καὶ τὰς ὑφάλους πέτρας μιμούμενος .
ἀλλὰ τὰ μὲν κατὰ τοῦτον μικρὸν ὕστερον διηγήσομαι .
τότε δὲ ὁ Κωνστάντιος , τὰ κατὰ τῶν ἐπισκόπων τυρευόμενα τῇ πείρᾳ μεμαθηκώς , ἐπέστειλεν Ἀθανασίῳ τῷ  Κωνστάντιος Νικητὴς Αὔγουστος Ἀθανασίῳ 0 .
Εἰ καὶ τὰ μάλιστα διὰ προτέρων γραμμάτων ἐδηλώσαμεν ὅπως ἀμερίμνως εἰς τὸ ἡμέτερον κομιτάτον παραγένῃ διὰ τὸ μάλιστα βούλεσθαι ἡμᾶς ἀποστεῖλαί σε εἰς τὰ ἴδια , ὅμως καὶ νῦν ταῦτα τὰ γράμματα πρὸς τὴν σὴν στερρότητα δεδώκαμεν ·
δι ὧν καὶ προτρεπόμεθα χωρίς τινος ἀπιστίας καὶ φόβου ἐπιβῆναί σε δημοσίοις ὀχήμασι καὶ σπουδάσαι πρὸς ἡμᾶς , ἵνα ὧν ἐπιθυμεῖς ἀπολαῦσαι δυνηθῇς .
Οὕτως αὐτὸν ἐπανελθόντα εὐμενῶς τε εἶδε καὶ τὴν Ἀλεξανδρέων ἀπολαβεῖν ἐκκλησίαν ἐκέλευσεν .
ἀλλ οἱ τότε παραδυναστεύοντες , τὴν Ἀρειανικὴν εἰσδεδεγμένοι νόσον , ἔφασκον χρῆναι τὸν Ἀθανάσιον μίαν παρασχεῖν ἐκκλησίαν τοῖς κοινωνεῖν οὐ βουλομένοις αὐτῷ .
ταῦτα ἐκείνων μὲν τῷ βασιλεῖ , τοῦ δὲ βασιλέως πρὸς αὐτὸν εἰρηκότος , ἔφη δίκαιον εἶναι τοῖς βασιλέως προστάγμασιν εἴκειν , βούλεσθαι μέντοι καὶ αὐτὸς ἀπαγγεῖλαί τινα καὶ αἰτῆσαι .
τοῦ δὲ βασιλέως ὑποσχομένου δώσειν ὅπερ ἂν αἰτήσοι προθύμως , δεῖσθαι ἔφη καὶ τοὺς ἐν Ἀντιοχείᾳ τοῖς τὰς ἐκκλησίας κατέχουσι κοινωνεῖν οὐ βουλομένους εὐκτηρίου νεώ , καὶ δίκαιον ἕνα καὶ τούτοις τῶν οἴκων παρασχεθῆναι τῶν θείων .
ἐπειδὴ δὲ ἐπένευσε βασιλεὺς ὀρθὴν εἶναι καὶ δικαίαν ἐπιψηφίσας τὴν αἴτησιν , ἀντεῖπον οἱ τῆς αἱρετικῆς φάλαγγος προστατεύοντες , μηδετέροις χρῆναι παρασχεθῆναι τὰς ἐκκλησίας εἰπόντες .
οὕτω τὸν Ἀθανάσιον θαυμάσας Κωνστάντιος ἀπέπεμψεν εἰς τὴν Ἀλεξάνδρειαν .
ἐτεθνήκει δὲ ὁ Γρηγόριος , ὑπ αὐτῶν ἐκείνων δεξάμενος τὴν σφαγήν .
θεασάμενοι δὴ οὖν τὸν νομέα δημοθοινίας ἐπετέλουν καὶ ἑορτὰς λαμπροτάτας , αὐτόν τε γεραίροντες καὶ τὸν θεὸν ἀνυμνοῦντες .
ἀλλὰ πάλιν σμικροῦ διεληλυθότος χρόνου Κώνστας μὲν τοῦ βίου τὸ τέρμα κατείληφεν .
κωνστάντιον δὲ οἱ ἄγοντες οὗπερ ἐβούλοντο ἀνέμνησαν τῆς Ἀθανασίου χάριν πρὸς τὸν ἀδελφὸν γεγενημένης διαφορᾶς , καὶ ὡς μικροῦ δεῖν τὰ τῆς φύσεως δεσμὰ διαρρήξαντες πόλεμον ἂν κατ ἀλλήλων ἐκίνησαν .
τούτοις ὑπαχθεὶς ὁ Κωνστάντιος οὐκ ἐλαθῆναι μόνον ἀλλὰ καὶ σφαγῆναι τὸν θεῖον προσέταξεν Ἀθανάσιον , καί τινα Σεβαστιανὸν ἐξέπεμψε στρατηγὸν μετὰ στρατιᾶς ὅτι μάλιστα πλείστης , ἀνελεῖν κελεύσας ὡς ἀλιτήριον 0 .
ὅπως δὲ καὶ οὗτος ἐπεστράτευσε κ ἀκεῖνος διέφυγεν , αὐτὸς ὁ ταῦτα πεπονθὼς καὶ παραδόξως σωθεὶς κάλλιον διηγήσεται .
ἐν γὰρ τῇ τῆς φυγῆς Ἀπολογίᾳ ταῦτα διέξεισιν ·
Ἐξετασάτωσαν ὅμως καὶ τὸν τρόπον τῆς ἀναχωρήσεως καὶ μανθανέτωσαν παρὰ τῶν ἰδίων .
ἦσαν γὰρ Ἀρειανοὶ συνδραμόντες τοῖς στρατιώταις εἰς τὸ παροξύνειν αὐτοὺς καὶ ἀγνοοῦσι δεικνύναι ἡμᾶς .
καὶ εἰ καὶ οὕτως ἀσυμπαθεῖς τυγχάνουσιν , ἀλλὰ κ ἂν ἀκούοντες ἠρεμείτωσαν αἰσχυνόμενοι .
νὺξ μὲν γὰρ ἤδη ἦν καὶ τοῦ λαοῦ τινες ἐπαννύχιζον , προσδοκωμένης συνάξεως .
ὁ δὲ στρατηλάτης ἐξαίφνης ἐπέστη μετὰ στρατιωτῶν πλέον ἢ πεντακισχιλίων , ἐχόντων ὅπλα καὶ ξίφη γυμνὰ καὶ τόξα καὶ βέλη καὶ ῥόπαλα , καθὰ καὶ πρότερον εἴρηται .
καὶ τὴν μὲν ἐκκλησίαν αὐτὸς περιεκύκλωσε στήσας τοὺς στρατιώτας σύνεγγυς , ὡς μὴ δύνασθαί τινας ἐξελθόντας ἀπὸ τῆς ἐκκλησίας παρελθεῖν αὐτούς .
ἐγὼ δὲ ἄλογον ἡγούμενος ἐν τοσαύτῃ συγχύσει καταλεῖψαι τοὺς λαοὺς καὶ μὴ μᾶλλον προκινδυνεύειν αὐτῶν , καθεσθεὶς ἐπὶ τοῦ θρόνου προέτρεπον τὸν μὲν διάκονον ἀναγινώσκειν ψαλμόν , τοὺς δὲ λαοὺς ὑπακούειν ὅτι εἰς τὸν αἰῶνα τὸ ἔλεος αὐτοῦ , καὶ πάντας οὕτως ἀναχωρεῖν καὶ εἰς τοὺς οἴκους ἀπιέναι 0 .
ἀλλὰ τοῦ στρατηλάτου λοιπὸν ἐπεισελθόντος καὶ τῶν στρατιωτῶν περιλαβόντων τὸ ἱερατεῖον ἕνεκεν τοῦ συλλαβεῖν ἡμᾶς , οἱ μὲν εὑρεθέντες ἐκεῖ κληρικοὶ καὶ οἱ ἀπὸ τῶν λαῶν ἐβόων καὶ ἠξίουν ἀναχωρεῖν ἤδη καὶ ἡμᾶς .
ἐγὼ δὲ μᾶλλον ἀντέλεγον μὴ πρότερον ἀναχωρήσειν εἰ μὴ πάντες καθ ἕκαστον ὑπεξέλθοιεν .
ἀναστὰς οὖν καὶ προστάξας εὐχήν , οὕτως ἀντηξίουν ἀπιέναι τοὺς πάντας , βέλτιον εἶναι λέγων ἐμὲ κινδυνεύειν ἢ βλαβῆναί τινας ἐξ ὑμῶν .
ἐξελθόντων τοίνυν τῶν πλείστων καὶ τῶν λοιπῶν ἐπακολουθούντων , οἱ σὺν ἡμῖν ὄντες ἐκεῖ μοναχοὶ καί τινες τῶν κληρικῶν ἀνελθόντες εἵλκυσαν ἡμᾶς .
καὶ οὕτως ἐπὶ μάρτυρι τῇ ἀληθείᾳ , τῶν στρατιωτῶν τῶν μὲν περιεστηκότων τὸ ἱερατεῖον τῶν δὲ περιερχομένων τὴν ἐκκλησίαν , διήλθομεν τοῦ κυρίου ὁδηγοῦντος καὶ αὐτοῦ φυλάττοντος , καὶ λαθόντες αὐτοὺς ἀνεχωρήσαμεν δοξάζοντες μεγάλως αὐτὸν τὸν θεόν , ὅτι μή τε προδεδώκαμεν τὸν λαόν , ἀλλὰ καὶ προπέμψαντες αὐτούς , διασωθῆναι καὶ διαφυγεῖν τὰς χεῖρας τῶν ζητούντων ἠδυνήθημεν .
Οὕτω τούτου τὰς μιαιφόνους ἐκείνων διαφυγόντος χεῖρας , Γεώργιος μὲν λύκος ἕτερος τῶν προβάτων ἐκείνων ἐπιστεύθη τὴν ἐξουσίαν , ὠμότερον δὲ λύκου παντὸς καὶ ἄρκτου καὶ παρδάλεως τοῖς προβάτοις ἐχρῆτο .
τὰς μὲν γὰρ διὰ βίου τὴν παρθενίαν ὑπεσχημένας οὐ τὴν Ἀθανασίου μόνον ἀρνεῖσθαι κοινωνίαν ἀλλὰ καὶ τῶν πατέρων ἀναθεματίζειν τὴν πίστιν ἠνάγκαζε .
σύνεργον δὲ τῆς ὠμότητος εἶχε Σεβαστιανόν τινα τῶν στρατιωτικῶν καταλόγων ἡγούμενον , ὃς ἐν μέσῃ τῇ πόλει πυρὰν ἀνάψας καὶ ταύτῃ τὰς παρθένους γυμνὰς παραστήσας ἀρνεῖσθαι τὴν πίστιν ἐκέλευεν .
αἱ δὲ θέαμα δεινὸν ὁμοῦ καὶ ἐλεεινὸν πιστοῖς ὁμοῦ καὶ ἀπίστοις προκείμεναι , καὶ τὴν ἐσχάτην ἀτιμίαν τιμὴν μεγίστην ἐνόμιζον καὶ τὰς ὑπὲρ τῆς πίστεως μάστιγας ἀσμένως ὑπέμενον .
καὶ ταῦτα δὲ σαφέστερον ὁ τούτων ποιμὴν διηγήσεται .
Εἶτα ἐλθὼν τῇ Τεσσαρακοστῇ ὁ παρ αὐτῶν ἀποσταλεὶς ἐκ Καππαδοκίας Γεώργιος ηὔξησεν ἃ παρ αὐτῶν μεμάθηκε κακά .
μετὰ γὰρ τὰ ἕβδομα τοῦ Πάσχα παρθένοι εἰς δεσμωτήριον ἐβάλλοντο , ἐπίσκοποι ἤγοντο ὑπὸ στρατιωτῶν δεδεμένοι , ὀρφανῶν καὶ χηρῶν ἡρπάζοντο αἱ οἰκίαι , καὶ ἁρπαγαὶ καὶ ἔφοδοι κατὰ τῶν οἰκιῶν ἐγίνοντο καὶ νυκτὸς Χριστιανοὶ κατεφέροντο , ἐπεσφραγίσθησαν οἰκίαι καὶ ἀδελφοὶ κληρικῶν ὑπὲρ τῶν ἀδελφῶν ἐκινδύνευον .
καὶ δεινὰ μὲν ταῦτα , δεινότερα δὲ τὰ μετὰ ταῦτα τολμήματα 0 1 .
τῇ γὰρ ἑβδομάδι μετὰ τὴν ἁγίαν Πεντηκοστὴν ὁ λαὸς νηστεύσας ἐξῆλθε περὶ τὸ κοιμητήριον εὔξασθαι , διὰ τὸ πάντας ἀποστρέφεσθαι τὴν πρὸς Γεώργιον κοινωνίαν .
ἀλλὰ τοῦτο μαθὼν ὁ παμπόνηρος αὐτὸς παροξύνει τὸν στρατηλάτην Σεβαστιανόν , Μανιχαῖον ὄντα .
καὶ λοιπὸν αὐτὸς μετὰ πλήθους στρατιωτῶν ὅπλα καὶ ξίφη γυμνὰ καὶ τόξα καὶ βέλη φερόντων ὥρμησεν ἐν αὐτῇ τῇ κυριακῇ κατὰ τῶν λαῶν .
καὶ ὀλίγους εὑρὼν εὐχομένους  οἱ γὰρ πλεῖστοι λοιπὸν διὰ τὴν ὥραν ἀναχωρήσαντες ἦσαν  , τοιαῦτα εἰργάσατο οἷα παρ αὐτῶν ἔπρεπεν ἀκούσαντα πρᾶξαι .
πυρκαϊὰν γὰρ ἀνάψας καὶ στήσας παρθένους παρὰ τὸ πῦρ , ἠνάγκαζε λέγειν ἑαυτὰς τῆς Ἀρείου πίστεως εἶναι .
ὡς δὲ νικώσας αὐτὰς ἔβλεπε , γυμνώσας λοιπὸν οὕτως κατέκοψεν εἰς τὰ πρόσωπα , ὡς μετὰ χρόνον αὐτὰς μόλις ἐπιγνωσθῆναι .
ἄνδρας δὲ κρατήσας τεσσαράκοντα καινοτέρῳ τρόπῳ κατέκοψεν .
ῥάβδους γὰρ τὰς ἀπὸ τῶν φοινίκων εὐθὺς τεμὼν ἐν αὐταῖς ἐχούσας ἔτι τοὺς σκόλοπας , τὰ νῶτα τούτων οὕτως ἐξέδειρεν ὡς τινὰς μὲν πολλάκις χειρουργηθῆναι διὰ τοὺς ἀποπαγέντας ἐν αὐτοῖς σκόλοπας , τινὰς δὲ καὶ μὴ φέροντας ἀποθανεῖν .
πάντας μὲν οὖν τοὺς περιλειφθέντας ἀθρόως καὶ τὰς παρθένους ἐξώρισαν εἰς τὴν μεγάλην Ὄασιν ·
τὰ δὲ σώματα τῶν τετελευτηκότων οὐ δὲ τοῖς ἰδίοις κατὰ τὴν ἀρχὴν ἀποδοθῆναι πεποιήκασιν , ἀλλ ἔκρυψαν ὡς ἠθέλησαν , ἄταφα βαλόντες , ὑπὲρ τοῦ δοκεῖν αὐτοὺς λανθάνειν τὴν τοσαύτην ὠμότητα .
πράττουσι δὲ τοῦτο πεπλανημένοι τῇ διανοίᾳ οἱ παράφρονες ·
τῶν γὰρ οἰκείων τῶν τετελευτηκότων , χαιρόντων μὲν διὰ τὴν ὁμολογίαν , θρηνούντων δὲ διὰ τὰ σώματα , μείζων ἐξηχεῖτο κατ αὐτῶν ὁ τῆς ὠμότητος ἔλεγχος .
καὶ γὰρ εὐθὺς ἀπὸ τῆς Αἰγύπτου καὶ τῶν Λιβυῶν ἐξώρισαν μὲν ἐπισκόπους Ἀμμώνιον , Μούϊον , Γάϊον , Φίλωνα , Ἑρμῆν , Πλήνιον , Ψενόσιριν , Νειλάμμωνα , Ἄγαθον , Ἀνάγαμφον , Μάρκον , Ἀμμώνιον ἕτερον , Μάρκον ἕτερον , Δρακόντιον , Ἀδέλφιον , Ἀθηνόδωρον , καὶ πρεσβυτέρους Ἱέρακα καὶ Διόσκορον .
καὶ οὕτω πικρῶς ἤλασαν αὐτοὺς ὡς τινὰς μὲν αὐτῶν ἐν ταῖς ὁδοῖς , τινὰς δὲ ἐν αὐτῷ τῷ ἐξορισμῷ ἀποθανεῖν 0 .
ἐφυγάδευσαν δὲ ἐπισκόπους πλείους ἢ τριάκοντα 0 .
σπουδὴ γὰρ ἦν αὐτοῖς κατὰ τὸν Ἀχαάβ , εἰ δυνατόν , ἐξᾶραι τὴν ἀλήθειαν . 0
καὶ παραμυθητικοὺς δὲ λόγους ταῖς παρθένοις ἐκείναις αἳ τὰ παγχάλεπα ἐκεῖνα ὑπέμειναν γράφων , καὶ ταῦτα ἐντέθεικε ·
διὰ τοῦτο μη δὲ γινέσθω τις ὑμῶν περίλυπος , εἰ καὶ θαπτομέναις ὑμῖν φθονοῦσιν οἱ δυσσεβεῖς καὶ κωλύουσι τὰς ἐκφοράς .
καὶ μέχρι γὰρ τούτων ἡ καταστροφὴ τῶν Ἀρειανῶν ἔφθασε ·
καὶ τὰς μὲν πύλας κλείουσι , περὶ δὲ τὰ μνήματα ὡς δαίμονες καθέζονται , ἵνα μή τις τῶν ἀπογενομένων ἀποτεθῇ 0 .
ταῦτα μὲν οὖν καὶ τὰ προσόμοια τούτοις ὁ Γεώργιος ἐν Ἀλεξανδρείᾳ εἰργάζετο .
ὁ δὲ θεῖος Ἀθανάσιος οὐδὲν χωρίον ὀχυρὸν ἐνόμιζεν εἰς ἀσφάλειαν , τοῦ βασιλέως ἢ ζῶντα ἀχθῆναι προστεταχότος ἢ τεθνεῶτος κομισθῆναί οἱ τὴν κεφαλὴν καὶ μισθὸν τῷ τοῦτο δρῶντι ὑπισχνουμένου ὅτι μάλιστα πλεῖστον 0 .
Αὐτὸς δὲ δὴ ὁ Κωνστάντιος , Μαγνεντίου μετὰ τὴν Κώνσταντος τελευτὴν τῆς Ἑσπέρας κεκρατηκότος , ἐπὶ τὴν Εὐρώπην ἐξώρμησε , κατὰ τῆς ἐκείνου τυραννίδος στρατεύων .
ἀλλ οὐ δὲ ὁ χαλεπὸς οὗτος πόλεμος τὸν κατὰ τῶν ἐκκλησιῶν κατέλυσε πόλεμον ·
πείθουσι γὰρ δὴ τὸν πάντα ῥᾳδίως πειθόμενον καὶ τὴν αἱρετικὴν εἰσδεξάμενον νόσον , εἰς Μεδιόλανον  πόλις δὲ αὕτη τῆς Ἰταλίας  σύνοδον συναγεῖραι , καὶ πρῶτον μὲν τοὺς συνεληλυθότας ἅπαντας ἀναγκάσαι τῇ παρὰ τῶν ἀδίκων ἐκείνων δικαστῶν ἐν Τύρῳ γεγενημένῃ καθαιρέσει συνθέσθαι , εἶθ οὕτως Ἀθανασίου τῶν ἐκκλησιῶν ἐξελαθέντος ἑτέραν πίστεως ἐκθέσθαι διδασκαλίαν .
ἀλλὰ συνῆλθον μὲν τὰ βασιλικὰ δεξάμενοι γράμματα , οὐδέτερον δὲ δρᾶσαι τῶν εἰρημένων ἠνέσχοντο , ἀλλ  ἄντικρυς παρόντα τὸν βασιλέα διελέγξαντες ὡς ἄδικα παρεγγυῶντα καὶ δυσσεβῆ , καὶ τῶν ἐκκλησιῶν ἐξηλάθησαν καὶ τὰς τῆς οἰκουμένης ἐσχατιὰς οἰκεῖν κατεκρίθησαν .
καὶ τοῦτο δὲ πάλιν Ἀθανάσιος ὁ θαυμάσιος ἐν ἐκείνῃ τῇ Ἀπολογίᾳ συγγέγραφε .
τίς τοσοῦτον δύναται μνημονεῦσαι ὅσον ἐκεῖνοι πεποιήκασιν ;
ἄρτι γὰρ εἰρήνην ἐχουσῶν τῶν ἐκκλησιῶν καὶ τῶν λαῶν εὐχομένων ἐν ταῖς συνάξεσιν , ὁ μὲν ἐπίσκοπος τῆς Ῥώμης Λιβέριος καὶ Παυλῖνος ὁ τῆς μητροπόλεως τῶν Γαλλίων καὶ Διονύσιος ὁ τῆς μητροπόλεως τῆς Ἰταλίας καὶ Λουκίφερ ὁ τῆς μητροπόλεως τῶν κατὰ Σαρδανίαν νήσων καὶ Εὐσέβιος ἀπὸ τῆς Ἰταλίας , οἱ πάντες ἐπίσκοποι ἀγαθοὶ καὶ τῆς ἀληθείας κήρυκες , ἁρπάζονται καὶ ἐξορίζονται ·
πρόφασιν οὐδεμίαν ἔχοντες ἢ ὅτι μὴ συνέθεντο τῇ Ἀρειανῇ αἱρέσει μη δὲ ὑπέγραψαν αὐτοῖς καθ ἡμῶν ἐν αἷς ἔπραξαν συκοφαντίαις 0 .
περὶ γὰρ τοῦ μεγάλου καὶ εὐγηροτάτου καὶ ὁμολογητοῦ ἀληθῶς Ὁσίου περιττόν ἐστιν ἐμὲ καὶ λέγειν ·
ἴσως γὰρ ἐγνώσθη πᾶσιν ὅτι καὶ τοῦτον ἐξορισθῆναι πεποιήκασιν , οὐ γὰρ ἄσημος ἀλλὰ καὶ πάντων μάλιστα περιφανὴς ὁ γέρων 0 .
ποίας γὰρ οὐχ ἡγήσατο συνόδου καὶ λέγων ὀρθῶς οὐ πάντας ἔπεισε ;
ποία ἐκκλησία τῆς τούτου προστασίας οὐκ ἔχει μνήματα κάλλιστα ;
τίς ὀδυρόμενός ποτε προσελθὼν αὐτῷ οὐ χαίρων ἀπῆλθεν ἀπ αὐτοῦ ;
τίς ᾔτησε δεόμενος καὶ οὐκ ἀνεχώρησε τυχὼν ὧν ἠθέλησεν ;
καὶ ὅμως καὶ κατὰ τούτου τετολμήκασιν , ὅτι καὶ οὗτος εἰδὼς ἃς ποιοῦσι διὰ τὴν ἀσέβειαν αὐτῶν συκοφαντίας οὐχ ὑπέγραψε ταῖς καθ ἡμῶν ἐπιβουλαῖς .
ὁποῖα μὲν δὴ κατὰ τῶν ἁγίων ἐκείνων ἀνδρῶν ἐτολμήθη , τὰ συγγεγραμμένα διδάσκει ·
ὁπόσα δὲ καὶ ἄλλοις ἐπεβούλευσαν πλείστοις οἱ τῆς Ἀρειανικῆς φάλαγγος προστατεύοντες , πάλιν ὁ θεῖος οὗτος ἀνὴρ ἐν τῷδε διηγήσατο τῷ συγγράμματι .
τίνα γάρ ποτε διώκοντες καὶ καταλαβόντες οὐχ ὕβρισαν ὡς ἠθέλησαν ;
τίνα ζητοῦντες καὶ εὑρόντες οὐχ οὕτως διέθηκαν ὡς ἢ τελευτῆσαι κακῶς ἢ λωβηθῆναι πανταχόθεν ;
ἃ γὰρ οἱ δικασταὶ δοκοῦσι ποιεῖν , ταῦτα ἐκείνων ἐστὶν ἐνεργήματα ·
καὶ μᾶλλον οὗτοι τῆς ἐκείνων προαιρέσεως καὶ πονηρίας εἰσὶν ὑπηρέται .
ποῖος τοίνυν τόπος οὐκ ἔχει τῆς κακίας αὐτῶν ὑπόμνημα ;